Priekšlikums Padomes lēmums par pasākumu “Eiropas Kultūras galvaspilsēta” 2013. gadā /* COM/2009/0176 galīgā redakcija */





[pic] | EIROPAS KOPIENU KOMISIJA | Briselē, 20.4.2009 COM(2009) 176 galīgā redakcija Priekšlikums PADOMES LĒMUMS par pasākumu “Eiropas Kultūras galvaspilsēta” 2013. gadā PASKAIDROJUMA RAKSTS Eiropas Parlamenta un Padomes 2006. gada 24. oktobra Lēmumā 1622/2006/EK, ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam[1], ir paredzēta kārtība, kādā izrauga Eiropas Kultūras galvaspilsētas. Saskaņā ar šā lēmuma 2. pantu ar 2009. gadu divu dalībvalstu divas pilsētas izvirzīs par Eiropas Kultūras galvaspilsētām, ievērojot hronoloģisko secību, kas paredzēta minētā lēmuma pielikumā. Francija un Slovākija ir pilnvarotas vadīt šo pasākumu 2013. gadā. Ar 2013. gadu Eiropas Kultūru galvaspilsētu izvirzīšanu veic, ievērojot šādi procedūru. Katra attiecīgā dalībvalsts publicē uzaicinājumu iesniegt pieteikumus ne vēlāk kā sešus gadus pirms minētā pasākuma. Atlases žūrijā ir 13 neatkarīgi eksperti kultūras jomā, un tā pulcējas uz priekšatlases sanāksmi ne vēlāk kā piecus gadus pirms pasākuma. Tā izvērtē saņemtos pieteikumus, izmantojot Lēmuma 1622/2006/EK 4. pantā noteiktos kritērijus, un vienojas par to kandidātpilsētu sarakstu, kuru kandidatūras jāizskata sīkāk pēc pieteikuma papildināšanas. Katra attiecīgā dalībvalsts sasauc atlases žūriju galīgās atlases veikšanai deviņus mēnešus pēc priekšatlases sanāksmes. Kad iepriekš izvirzītās pilsētas vispusīgi izvērtētas, pamatojoties uz kritērijiem, kuri attiecināmi uz šo darbību, žūrija sniedz ieteikumu par vienu pilsētu no katras iesaistītās dalībvalsts. Pamatojoties uz minēto ieteikumu, abas dalībvalstis izvirza vienu pilsētu par Eiropas Kultūras galvaspilsētu un dara to zināmu Eiropas Parlamentam, Padomei, Komisijai un Reģionu komitejai ne vēlāk kā četrus gadus pirms attiecīgā pasākuma sākuma. Eiropas Parlaments var sniegt Komisijai atzinumu par kandidātpilsētām ne vēlāk kā trīs mēnešus pēc informācijas saņemšanas par izvirzītajām pilsētām. Padome, rīkojoties saskaņā ar Komisijas ieteikumu, oficiāli izrauga attiecīgās pilsētas par tā gada Eiropas Kultūras galvaspilsētām, kuram tās izvirzītas. Pēc abiem iepriekš aprakstītajiem atlases posmiem žūrija attiecīgi 2008. gada septembra un oktobra ziņojumā sniedza ieteikumu, lai 2013. gada pasākums noritētu Marseļā (Francija) un Košicē (Slovākija). Abas dalībvalstis līdz 2008. gada beigām informēja Eiropas Parlamentu, Padomi, Komisiju un Reģionu komiteju par šo ieteikumu. Eiropas Parlaments nosūtīja savu labvēlīgo atzinumu komisāram Figeļam 2009. gada marta sākumā. Tāpēc Komisija saskaņā ar Lēmuma Nr. 1622/2006/EK 9. panta 3. punktu iesniedz Padomei pielikumā pievienoto ieteikumu oficiāli izraudzīt Marseļu un Košici par 2013. gada Eiropas Kultūras galvaspilsētām. Priekšlikums PADOMES LĒMUMS par pasākumu “Eiropas Kultūras galvaspilsēta” 2013. gadā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Lēmumu Nr. 1622/2006/EK, ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam[2], ņemot vērā atlases žūrijas 2008. gada septembra un oktobra ziņojumu par Eiropas Kultūras galvaspilsētu atlasi Francijā un Slovākijā un Eiropas Parlamenta sniegto atzinumu, ņemot vērā, ka Lēmuma Nr. 1622/2006/EK 4. pantā minētie kritēriji pilnībā izpildīti, ņemot vērā Komisijas 2009. gada ieteikumu, IR NOLĒMUSI ŠĀDI. 1. pants Marseļu (Francija) un Košici (Slovākija) izrauga par 2013. gada Eiropas Kultūras galvaspilsētām. Briselē, Padomes vārdā ― priekšsēdētājs [1] OV L 304, 3.11.2006., 1. lpp. [2] OV L 304, 3.11.2006., 1. lpp.